เอาใส่แค่หัว มันเจ็บมาก แฟนเลยเอาออก แต่กินยาคุมฉุกเฉินแล้วค่ะ ไปอ่านมาหากมีน้ำหล่อลื่นก็อาจมีอสุจิปนได้ ตอนนี้ผ่านมา4วันแล้ว มีอาการคัดเต้า ตกขาวไม่มีกลิ่น และเมนยังไม่มา แบบนี้จะมีโอกาสท้องมั้ยคะ
สวัสดีค่ะ การมีเพศสัมพันธ์ถ้ามีการสอดใส่แม้ไม่ลึกหรือไม่นาน มีโอกาสตั้งครรภ์ได้ แม้จะน้อยกว่าการมีเพศสัมพันธ์ที่มีการสอดใส่และหลั่งในตามปกติ ดังนั้นทุกครั้งที่มีการสอดใส่อวัยวะเพศ จะต้องใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม หรือฝังยาคุมเพื่อป้องกันเอาไว้ก่อนการใช้ยาคุมฉุกเฉินนั้น ถ้าได้ใช้ภายใน 72 ชั่วโมงหลังมีเพศสัมพันธ์ มีโอกาสตั้งครรภ์ได้ลดลงประมาณ 80-90% อาการต่างๆที่อาจเกิดตามมาเช่น การมีเลือดออกผิดปกติทางช่องคลอด ประจำเดือนมาคลาดเคลื่อนไป สามารถเกิดได้ โดยประจำเดือนที่มาคลาดเคลื่อน ไม่ควรทำให้เคลื่อนไปเกิน 7 วัน หรือไม่เกิน 35 วันจากรอบก่อนค่ะหากตอนนี้ไม่สบายใจ และประจำเดือนที่ควรจะมาตามรอบแล้วยังไม่มา สามารถซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป